**คำอธิบายรายวิชา**

**กลุ่มสาระการเรียนรู้ที่ 1 การเจริญเติบโตและพัฒนาการของมนุษย์ ภาคเรียนที่ 1**

**ชั้นมัธยมศึกษาปีที่ 1 ปีการศึกษา 2562**

**รหัสวิชา พ 21101 รายวิชา สุขศึกษาพื้นฐาน 1**

**จำนวน 0.5 หน่วยกิต เวลา 20 ชั่วโมง**

**สาระที่ 1** การเจริญเติบโตและพัฒนาการของมนุษย์

**มาตรฐาน** พ 1.1 เข้าใจธรรมชาติของการเจริญเติบโตและพัฒนาการของมนุษย์

**ตัวชี้วัด**

* พ 1.1 ม.1/1 อธิบายความสำคัญของระบบประสาทและระบบต่อมไร้ท่อที่มีผลต่อสุขภาพ การเจริญเติบโต และพัฒนาการของวัยรุ่น
* พ 1.1 ม.1/2 อธิบายวิธีดูแลรักษาระบบประสาทและระบบต่อมไร้ท่อให้ทำงานตามปกติ
* พ 1.1 ม.1/3 วิเคราะห์ภาวการณ์เจริญเติบโตทางร่างกายของตนเองกับเกณฑ์มาตรฐาน
* พ 1.1 ม.1/4 แสวงหาแนวทางในการพัฒนาตนเองให้เจริญเติบโตสมวัย

สาระที่ 2 ชีวิตและครอบครัว

มาตรฐาน พ 2.1 เข้าใจและเห็นคุณค่าตนเอง ครอบครัว เพศศึกษา และมีทักษะในการดำเนินชีวิต

**ตัวชี้วัด**

* พ 2.1 ม.1/1 อธิบายวิธีการปรับตัวต่อการเปลี่ยนแปลงทางร่างกาย จิตใจ อารมณ์ และพัฒนาการทางเพศอย่างเหมาะสม
* พ 2.1 ม.1/2 แสดงทักษะการปฏิเสธเพื่อป้องกันตนเองจากการถูกล่วงละเมิดทางเพศ

**คำอธิบายสาระการเรียนรู้**

ศึกษาถึงความสำคัญของระบบประสาทและระบบต่อมไร้ท่อที่มีผลต่อสุขภาพ การเจริญเติบโต และพัฒนาการของวัยรุ่น รวมถึงวิธีการรักษาระบบประสาทและระบบต่อมไร้ท่อให้ทำงานได้ตามปกติ วิเคราะห์ภาวะการเจริญเติบโตตามเกณฑ์มาตรฐานและปัจจัยที่เกี่ยวข้อง แสวงหาแนวทางในการพัฒนาตนเองให้เติบโตสมวัย อธิบายวิธีการปรับตัวต่อการเปลี่ยนแปลงทางร่างกาย จิตใจ อารมณ์ และพัฒนาการทางเพศได้ และสามารถแสดงทักษะการปฏิเสธเพื่อป้องกันตนเองจากการถูกล่วงละเมิดทางเพศได้

โดยใช้**ทักษะการเรียนรู้ในศตวรรษที่ 21 / ภูมิปัญญาท้องถิ่น/ภูมิปัญญาไทย/ปรัชญาเศรษฐกิจพอเพียง/จุดเน้นของโรงเรียนคิดอย่างมีวิจารณญาณและมีทักษะในการแก้ไขปัญหา และมีความเมตตากรุณา มีวินัย คุณธรรม และจริยธรรม** เพื่อให้มีความรู้ ความเข้าใจ และสามารถนำความรู้ที่ได้ไปประยุกต์ใช้ในชีวิตประจำวันพร้อมทั้งมีความซื่อสัตย์ ใฝ่เรียนรู้

**โดยใช้ทักษะ** กระบวนความรู้ความเข้าใจ กระบวนการสร้างทักษะการปฏิบัติ กระบวนการการแก้ปัญหา กระบวนการตัดสินใจ กระบวนการสร้างค่านิยม

**เพื่อให้เกิด** ความสามารถในการคิด ความสามารถในการสื่อสาร ความสามารถในการใช้ทักษะชีวิต

**พร้อมทั้งมี**มีวินัย ใฝ่ เรียนรู้ มีความเป็นสุภาพบุรุษอัสสัมชัญ มุ่งมันในการทำงาน รักความเป็นไทย มีจิตสาธารณะ มีความเป็นสุภาพบุรุษอัสสัมชัญ